Massiv efterforskning

Ingen personer er kommet til skade i forbindelse med brandene.

De otte biler er brændt på forskellige villaveje og parkeringspladser i bydelene Nordvest, Emdrup og Utterslev. Ifølge Ekstra Bladet stod nogle af bilerne på Borgskrivervej og Hjortsholm Allé i Nordvest.

De sidste to biler blev sat i brand på Struensegade på Nørrebro.

Ifølge vagtchefen er politiet massivt tilstede, og at der vil foregå en massiv efterforskning i løbet af dagen.

Hovedstadens Beredskab har fået kontrol over brandene.